**HOTĂRÂRE nr. 586 din 27 mai 2021 privind declanşarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes naţional "Amenajare sens giratoriu pe DN 7 km 23 + 350 intersecţie cu DC 158 dreapta şi DC 146A stânga, la Gulia"**

Având în vedere Ordinul ministrului transporturilor, infrastructurii şi comunicaţiilor nr. 1.990/2020 privind aprobarea indicatorilor tehnico-economici aferenţi obiectivului de investiţii "Amenajare sens giratoriu pe DN 7 km 23 + 350 intersecţie cu DC 158 dreapta şi DC 146A stânga, la Gulia", judeţul Dâmboviţa,

în temeiul art. 108 din [**Constituţia României**](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp263610%5C00068397.htm), republicată, şi al art. 5 alin. (1) din Legea nr. [**255/2010**](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp263610%5C00136744.htm) privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare,

**Guvernul României** adoptă prezenta hotărâre.

**Art. 1**

Se aprobă amplasamentul lucrării de utilitate publică de interes naţional "Amenajare sens giratoriu pe DN 7 km 23 + 350 intersecţie cu DC 158 dreapta şi DC 146A stânga, la Gulia", prevăzut în anexa nr. 1\*) la prezenta hotărâre, conform variantei finale a studiului de fezabilitate.

\_\_\_\_\_\_\_

\*) - Anexa nr. 1 se comunică persoanelor fizice şi juridice interesate, la solicitarea acestora, de către Compania Naţională de Administrare a Infrastructurii Rutiere - S.A., care este depozitarul acesteia, imposibilitatea publicării în Monitorul Oficial al României, Partea I, a hărţii topografice fiind determinată de impedimente de natură tehnico-redacţională.

**Art. 2**

**(1)**Se aprobă declanşarea procedurii de expropriere a tuturor imobilelor proprietate privată care constituie coridorul de expropriere al lucrării de utilitate publică de interes naţional "Amenajare sens giratoriu pe DN 7 km 23 + 350 intersecţie cu DC 158 dreapta şi DC 146A stânga, la Gulia", situat pe amplasamentul prevăzut la art. 1, aflate pe raza localităţii Tărtăşeşti, judeţul Dâmboviţa, expropriator fiind statul român, reprezentat de Ministerul Transporturilor şi Infrastructurii, prin Compania Naţională de Administrare a Infrastructurii Rutiere - S.A.

**(2)**Se aprobă lista cuprinzând imobilele proprietate privată supuse exproprierii potrivit alin. (1), situate pe raza localităţii Tărtăşeşti, judeţul Dâmboviţa, proprietarii sau deţinătorii acestora, precum şi sumele individuale aferente despăgubirilor, prevăzute în anexa nr. 2 la prezenta hotărâre.

**Art. 3**

**(1)**Sumele individuale estimate de expropriator, aferente justelor despăgubiri pentru imobilele proprietate privată care constituie coridorul de expropriere al lucrării de utilitate publică de interes naţional "Amenajare sens giratoriu pe DN 7 km 23 + 350 intersecţie cu DC 158 dreapta şi DC 146A stânga, la Gulia", situate pe amplasamentul prevăzut la art. 1, aflate pe raza localităţii Tărtăşeşti, judeţul Dâmboviţa, sunt în cuantum total de 155 mii lei şi se alocă de la bugetul de stat, prin bugetul Ministerului Transporturilor şi Infrastructurii, în conformitate cu Legea bugetului de stat pe anul 2021 nr. [**15/2021**](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp263610%5C00219244.htm), la capitolul 84.01 "Transporturi", titlul 55 "Alte transferuri", articolul 55.01 "Transferuri Interne", alineatul 55.01.12 "Investiţii ale agenţilor economici cu capital de stat".

**(2)**Sumele individuale prevăzute la alin. (1) se virează de către Ministerul Transporturilor şi Infrastructurii într-un cont de trezorerie deschis pe numele Companiei Naţionale de Administrare a Infrastructurii Rutiere - S.A., în termen de cel mult 30 de zile de la data aprobării cererii de deschidere de credite, conform prevederilor art. 4 alin. (8) din [**Normele metodologice**](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp263610%5C00137827.htm) de aplicare a Legii nr. [**255/2010**](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp263610%5C00136744.htm) privind exproprierea pentru cauză de utilitate publică, necesară realizării unor obiective de interes naţional, judeţean şi local, aprobate prin Hotărârea Guvernului nr. [**53/2011**](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp263610%5C00137826.htm), cu completările ulterioare, la dispoziţia proprietarilor/deţinătorilor de imobile proprietate privată care fac parte din coridorul de expropriere al lucrării de utilitate publică de interes naţional, prevăzut la art. 1, în vederea efectuării plăţii despăgubirilor în cadrul procedurilor de expropriere, în condiţiile legii.

**Art. 4**

Ministerul Transporturilor şi Infrastructurii, prin Compania Naţională de Administrare a Infrastructurii Rutiere - S.A., răspunde de realitatea datelor înscrise în lista cuprinzând imobilele proprietate privată situate pe amplasamentul prevăzut la art. 1, de corectitudinea datelor înscrise în documentele care au stat la baza stabilirii acestora, precum şi de modul de utilizare, în conformitate cu dispoziţiile legale, a sumei alocate potrivit prevederilor prezentei hotărâri.

**Art. 5**

Planul de amplasament al lucrării de utilitate publică de interes naţional, prevăzut la art. 1, se aduce la cunoştinţă publică prin afişarea la sediul consiliului local implicat şi, respectiv, prin afişare pe pagina proprie de internet a expropriatorului, în condiţiile legii.

**Art. 6**

Anexele nr. 1 şi 2 fac parte integrantă din prezenta hotărâre.

-\*\*\*\*-

|  |
| --- |
| PRIM-MINISTRU**FLORIN-VASILE CÎŢU**Contrasemnează:Viceprim-ministru,**Ilie-Dan Barna**Ministrul transporturilor şi infrastructurii,**Cătălin Drulă**Ministrul finanţelor,**Alexandru Nazare** |

**ANEXA nr. 1:**

\*) - Anexa nr. 1 se comunică persoanelor fizice şi juridice interesate, la solicitarea acestora, de către Compania Naţională de Administrare a Infrastructurii Rutiere - S.A., care este depozitarul acesteia, imposibilitatea publicării în Monitorul Oficial al României, Partea I, a hărţii topografice fiind determinată de impedimente de natură tehnico-redacţională.

**ANEXA nr. 2:** **LISTA cuprinzând imobilele proprietate privată supuse exproprierii care constituie coridorul de expropriere al lucrării de utilitate publică de interes naţional "Amenajare sens giratoriu pe DN 7 km 23 + 350 intersecţie cu DC 158 dreapta şi DC 146A stânga, la Gulia", proprietarii sau deţinătorii acestora, precum şi sumele individuale aferente despăgubirilor**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Nr. crt. | Judeţul | UAT | Numele şi prenumele proprietarului/deţinătorului imobilului | Tarlaua | Parcela | Categoria de folosinţă | Extravilan/Intravilan | Nr. cadastral/nr. topo/nr. ID | Nr. CF | Suprafaţa totală(mp) | Suprafaţa de expropriat - construcţii(mp/ml) | Suprafaţa de expropriat - teren(mp) | Valoarea de despăgubire conform Legii nr. [**255/2010**](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp263610%5C00136744.htm)(lei) |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| 1 | Dâmboviţa | Tărtăşeşti | PASCU IULIANA, PASCU MARIAN | 31 |  | A | Intravilan | 897/2 |  | 6.928 | - | 82,00 | 5.676,00 |
| 2 | Dâmboviţa | Tărtăşeşti | PASCU IULIANA, PASCU MARIA | 31 |  | A | Intravilan | 897/1 |  | 1.071 | - | 39,00 | 2.700,00 |
| 3 | Dâmboviţa | Tărtăşeşti | RUSU M. ION, RUSU CORNELIA-DANIELA | 1 | 1/1, 1/2 | Cc 1000 mp şi A14719 mp | Intravilan | 3647 |  | 15.719 | - | 146,00 | 14.571,00 |
| 4 | Dâmboviţa | Tărtăşeşti | COMUNA TĂRTĂŞEŞTI - DOMENIUL PRIVAT | 23 |  | A | Intravilan |  |  | 25 | - | 18,00 | 1.730,00 |
| 5 | Dâmboviţa | Tărtăşeşti | COMUNA TĂRTĂŞEŞTI - DOMENIUL PRIVAT | 23 | 232 | Drum | Intravilan | 80173 |  | 1.223 | - | 84,00 | 6.202,00 |
| 6 | Dâmboviţa | Tărtăşeşti | BUCIUMEANU FLORIN | 23 | 263/1/1 | A | Intravilan | 5673 |  | 800 | - | 590,00 | 55.375,00 |
| 7 | Dâmboviţa | Tărtăşeşti | BONOIU VASILE, BUNEA ECATERINA, FLORESCU DUMITRA, GHINCIOIU ZOE, GUSTY EUGENIA, MATEI ION, MITU NITA | 23 | 263/2 | A | Intravilan | 79493 |  | 4.970 | - | 192,00 | 13.290,00 |
| 8 | Dâmboviţa | Tărtăşeşti | GEORGESCU PAVEL MIHAI CĂSĂTORIT CU GEORGESCU ANIŞOARA | 23 |  | A | Intravilan | 6523 |  | 136 | - | 86,00 | 9.414,00 |
| 9 | Dâmboviţa | Tărtăşeşti | GEORGESCU PAVEL MIHAI CĂSĂTORIT CU GEORGESCU ANIŞOARA | 23 |  | A | Intravilan | 6522 |  | 342 | - | 206,00 | 14.259,00 |
| 10 | Dâmboviţa | Tărtăşeşti | GEORGESCU PAVEL MIHAI CĂSĂTORIT CU GEORGESCU ANIŞOARA | 23 |  | A | Intravilan | 6521 |  | 341 | - | 249,00 | 23.604,00 |
| 11 | Dâmboviţa | Tărtăşeşti | GEORGESCU PAVEL MIHAI CĂSĂTORIT CU GEORGESCU ANIŞOARA | 23 |  | A | Intravilan | 6520 |  | 342 | - | 103,00 | 7.130,00 |
| 12 | Dâmboviţa | Tărtăşeşti | GEORGESCU PAVEL MIHAI CĂSĂTORIT CU GEORGESCU ANIŞOARA | 23 |  | A | Intravilan | 6519 |  | 342 | - | 15,00 | 1.038,00 |
| **TOTAL** | **1.810,00** | **154.989,00** |

Publicat în Monitorul Oficial cu numărul 561 din data de 31 mai 2021